ಜಮ್ ಸೆಟ್ ಜಿ ಟಾಟಾ ರವರ ಶಾಖೆ, ಶಾಂಘೈನಲ್ಲಿತ್ತು. ಆರ್.ಡಿ ಟಾಟರವರೂ ತಮ್ಮ ವ್ಯಾಪಾರದ ಶಾಖೆಗಳನ್ನು ಹಾಂಕಾಂಗ್,ಪ್ಯಾರಿಸ್, ನ್ಯೂಯಾರ್ಕ್, ಮತ್ತು ಕೋಬೆ, (ಜಪಾನ್) ಯಲ್ಲಿ ತೆರೆದರು.ಆರ್. ಡಿ ತಮ್ಮ ಪ್ರಾಯದಲ್ಲಿ ಬಾನಾಜಿಪರಿವಾರದಲ್ಲಿ ಒಬ್ಬ ಹುಡುಗಿಯೊಡನೆ ಲಗ್ನವಾಗಿದ್ದರು. ಆದರೆ, ಆಕೆ ಮದುವೆಯಾದ ಸ್ವಲ್ಪಸಮಯದಲ್ಲೇ ತೀರಿಕೊಂಡಾಗ, ಬೇಸರಗೊಂಡು ೪೦ ವರ್ಷಗಳವರೆಗೆ ಮದುವೆಯ ಬಗ್ಗೆ ಯೋಚನೆಯನ್ನು ಕೈಬಿಟ್ಟಿದ್ದರು. ಆರ್. ಡಿ ದುಂದು ವೆಚ್ಚಗಾರ. ಹಾಗೂ ಜನರಿಗೆ ಕೆಲವುವೇಳೆ ಮಿತಿಮೀರಿ ಸಹಾಯಮಾಡಿ ಕೈಬರಿದುಮಾಡಿಕೊಳ್ಳುವ ಸ್ವಭಾವ. ಆದರ ದೊರಾಬ್ ಹಾಗಲ್ಲ. ಹಣದ ಬಳಕೆಯಬಗ್ಗೆ ಅತೀವ ಎಚ್ಚರಿಕೆ ವಹಿಸುತ್ತಿದ್ದರು. ಸುಮ್ಮನೆ ಹಣ ಪೋಲುಮಾಡುವುದು ಅವರಿಗೆ ಸುತರಾಂ ಇಷ್ಟವಿರುತ್ತಿರಲಿಲ್ಲ. ಕೆಲವು ವೇಳೆ ಇದಕ್ಕಾಗಿ ಇಬ್ಬರಲ್ಲೂ ವೈಮನಸ್ಯ ಏರ್ಪಡುತ್ತಿತ್ತು. ಇದನ್ನು ತಪ್ಪಿಸಲು, ಆರ್. ಡಿ ಪ್ಯಾರಿಸ್ ಗೆ ಹೋಗಲು ಇಚ್ಛಿಸಿದ್ದು. ಆರ್. ಡಿ ಫ್ರಾನ್ಸ್ ನಲ್ಲಿ ವ್ಯಾಪಾರವನ್ನು ಹೆಚ್ಚಿಸಲು ಆಶಿಸಿದರು. ಜಮ್ ಸೆಟ್ ಜಿ ಯವರು ಇದನ್ನೆಲ್ಲಾ ಚೆನ್ನಾಗಿ ಗಮನಿಸಿದ್ದರು. ಪ್ಯಾರಿಸ್ ನಲ್ಲಿ ಆರ್. ಡಿಯವರಿಗೆ ಫ್ರೆಂಚ್ ಕಲಿಯುವ ಮನಸ್ಸಾಯಿತು. ಅದರಿಂದ ಅವರ ಬಿಝಿನೆಸ್ ವೃದ್ಧಿಗೊಳ್ಳುವ ಸಾಧ್ಯತೆಗಳನ್ನು ಅವರು ಮನಗಂಡು, ಜಮ್ ಸೆಟ್ ಜಿ ಯವರ ಕಿವಿಗೆ ಹಾಕಿದರು.

ಜಮ್ ಸೆಟ್ ಜಿ ಟಾಟಾ ರವರ ನಿಧನ
ವ್ಯಾಪಾರದ ಶಾಖೆಗಳನ್ನುವಿಶ್ವದ ಪ್ರಮುಖ ಶಹರುಗಳಲ್ಲಿ ತೆರೆದರು
ಅರ್ ಡಿ ಟಾಟಾ,ಪ್ಯಾರಿಸ್ ನ ಸ್ವಗೃಹದಲ್ಲಿ
ಪ್ಯಾರಿಸ್ಸಿನಲ್ಲಿ, ಸೂನಿ ಯವರ ಜೊತೆ ವಿವಾಹ